**ПРЕССЪОБЩЕНИЕ**



СДРУЖЕНИЕ „БЛАГ ДЕН“ В ПАРТНЬОРСТВО СЪС СТОЛИЧНА ОБЩИНА – РАЙОН „БАНКЯ“

GOLDEN FEMI FILM FESTIVAL

ОКИ-ДК „ИСКЪР“

ПРЕДСТАВЯТ

**КОНЦЕРТ ОТКРИВА „ЛЯТНО КИНО В БАНКЯ: СОФИЯ-ЗАПАД ФЕСТ 2025“**

На 26 юли, събота, с концерт в 19:30 ч. в парк „Ротонда“ ще бъде открит фестивалът „Лятно кино в Банкя: София-Запад Фест 2025“. Мултимедийният концерт „Кино по ноти“ на Софийски духов оркестър (ОКИ – ДК „Искър“) с диригент маестро Юли Дамянов и гост-изпълнител Александра Александрова ще ни потопи в атмосферата на световни музикални шедьоври от филми като „Междузвездни войни“, „Гладиатор“, Агент 007, „Замръзналото кралство“ и др. Програмата на оркестъра е подходяща за цялото семейство и ще включва визуална мултимедийна част с кадри от филмите. Това е единственият концерт с филмова музика у нас, изпълняван от духов оркестър!

Проектът „Лятно кино в Банкя: София-Запад Фест 2025“ се реализира от Сдружение „Благ ден“ в партньорство със Столична община – район „Банкя“ и е част от Календара с културните събития на Столична община – раздел „Събития на Столична община“.

**В Програмата на „Лятно кино в Банкя: София-Запад Фест 2025“ следва:**

* 2 август – „Гунди – легенда за любовта“ (2024)
* 9 август – „Без крила“ (2024)
* 16 август – „Не затваряй очи“ (2025)
* 23 август – „Специалист по всичко“ (1962) и „Бон шанс, инспекторе!“ (1983) – 100 години от рождението на Георги Калоянчев

Всички прожекции са с вход свободен и се провеждат в парк „Ротонда“ от 21:00 ч.

„Лятно кино в Банкя“ е най-голямото кино събитие в Западна София. То се провежда от 2018 г. и привлича стотици жители и гости на Банкя, които харесват и подкрепят българското кино.

СО РАЙОН „БАНКЯ“

Лице за контакт:

Румяна Николова

Връзки с обществеността на район „Банкя“

Тел. 0884832983